En 17-årig dreng kræves varetægtsfængslet for voldtægt begået i forening med to andre

En 17-årig dreng bliver fredag formiddag fremstillet i grundlovsforhør ved retten i Aarhus.

Her er han sigtet for røveri af særlig grov beskaffenhed og for voldtægt af særlig farlig karakter, som ifølge sigtelsen er foregået i forening med to andre mænd.

Det oplyser Østjyllands Politi på Twitter.

Ifølge TV 2 er den 17-årige sigtet for at have voldtaget to kvinder på 34 og 41 år på Frederiksberg i København 9. juni.

De to andre mænd, der begge er 22 år, blev varetægtsfængslet 26. juni, efter at være blevet anholdt dagen før.

Ifølge politiet har de stået bag flere tilfælde af grove røverier mod bordeller, hvor tre kvinder også skal være blevet voldtaget ifølge sigtelsen mod de to mænd.

De to sigtede er begge flygtninge fra Syrien.

Ifølge politiet står mændene bag overfald både i København og i Aarhus.

Du kan læse mere om sigtelserne mod de 22-årige herunder:

Se også: To 22-årige fængslet: Voldtog og røvede prostituerede på bordeller